HUTANG MANAHUN
Oleh: Ian Gancank, Palangkaraya (NSL06)
Imis wan Udin nang biasanya bahutang tarus di warung Acil Inur, kanapakah pas rahat bamakanan tadi langsung bapadah pada handak malunasi hutang nang satahunan balum tapunahi.
Jadi jar Imis, “Kami ni sabujurnya baduitan haja pang, kisahnya ai bapadah pada kada baduit wan pian. Maksudnya, handak bagaya’an ja wan pian.”
“He’eh, bujur apa nang jar Imis panderakan tadi, kami bagayaan haja cil ai,” jar Udin jua ma’iih’akan.
Takajut ai acil nih mandangar kayatu,”Haahh..!! Purunnya pang kayatu buhanmu ni?”
“Nah maka dari itu cil ai, kami badua handak minta ma’ap. Mulai datik ni ampih dah kada kayatu lagi,” ujar Imis manyahuti sambil manyuap ka nasi.
“Iiihhh, bagus ai tu, kada ma’uyuhi ku lagi duduk badangkak mangamihi makanan buhan mu?” ujar Acil Inur.
sun_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn